ไม่หยุด! “ตู่” ดิ้นต่อทำงาน “กลาโหม” แทน รอศาลชี้ “นายก 8 ปี”
พล.อ.ประยุทธ์ จันทร์โอชา เตรียมลุยงาน รมว.กลาโหม พรุ่งนี้เป็นประธานประชุมร่วมผบ.เหล่าทัพ หลังศาลรัฐธรรมนูญสั่งหยุดปฏิบัติหน้าที่นายกฯ รอคำวินิจฉัยปมนายก 8 ปี
พล.อ.ประยุทธ์ จันทร์โอชา เตรียมลุยงาน รมว.กลาโหม พรุ่งนี้เป็นประธานประชุมร่วมผบ.เหล่าทัพ หลังศาลรัฐธรรมนูญสั่งหยุดปฏิบัติหน้าที่นายกฯ รอคำวินิจฉัยปมนายก 8 ปี
25 ส.ค. 2565

ผู้สื่อข่าวรายงานว่า ภายหลังองค์คณะตุลาการศาลรัฐธรรมนูญรับคำร้องวินิจฉัยรับคำร้องขอให้วินิจฉัยตามรัฐธรรมนูญมาตรา 170 ประกอบมาตรา 82 ว่า ความเป็นรัฐมนตรีของพล.อ.ประยุทธ์ จันทร์โอชา นายกรัฐมนตรี สิ้นสุดลงตามรัฐธรรมนูญมาตรา 170 วรรคสอง ประกอบมาตรา 158 วรรคสี่หรือไม่ จากกรณีครบวาระ นายกฯ 8 ปี พร้อมทั้งมีมติเสียงข้าง 5 ต่อ 4 ให้ผู้ถูกร้องหยุดปฏิบัตินายกฯ ตั้งแต่วันที่ 24 ส.ค. 65 จนกว่าศาลจะมีคำวินิจฉัยนั้น
โดยในวันพรุ่งนี้ (25 ส.ค.) พล.อ.ประยุทธ์ มีกำหนดเป็นประธานการประชุมสภากลาโหม โดยมี ผบ.เหล่าทัพ เข้าร่วม โดยเบื้องต้น พล.อ.ประยุทธ์ ยังไม่ได้สั่งการ หรือ มีคำสั่งเปลี่ยนแปลงอะไร เพราะแม้ศาลรัฐธรรมนูญสั่งหยุดปฏิบัติหน้าที่ แต่ยังมีตำแหน่ง รมว.กลาโหม ที่ยังปฏิบัติงานได้